Disgrifiad Swydd a Chyflog Arolygydd / Rheolwr Peiriannau | Am Adeiladu
Rheolwr peiriannau, rheolwr ariannol peiriannau
Sut i fod yn arolygydd peiriannau
Mae sawl ffordd o ddod yn arolygydd peiriannau. Gallech gwblhau cwrs coleg, prentisiaeth neu wneud cais yn uniongyrchol i gwmni am hyfforddiant yn y gwaith.
Gallech gwblhau tystysgrif sylfaen neu ddiploma uwch neu broffesiynol drwy Gymdeithas y Technegwyr Cyfrifyddu (AAT). Mae'n cymryd rhwng 6 a 18 mis i gwblhau'r cyrsiau.
Ni fydd angen cymwysterau ffurfiol arnoch i ddilyn cwrs sylfaen. Efallai y bydd angen TGAU neu Safon Uwch (neu gymhwyster cyfatebol) arnoch i gwblhau diplomâu uwch a phroffesiynol.
Ar ôl i chi gymhwyso, gallech arbenigo mewn bod yn arolygydd peiriannau.
Mae prentisiaeth gyda chwmni cyfrifyddiaeth yn ffordd dda i ymuno â'r diwydiant.
Mae'n cymryd oddeutu dwy flynedd i gwblhau prentisiaeth gyfrifyddiaeth ganolradd. Ar gyfer y cyrsiau hyn, bydd angen TGAU (neu gymhwyster cyfwerth) arnoch ar raddau 9 i 4 (A* i C), gan gynnwys Saesneg a mathemateg. Ar ôl i chi gymhwyso, gallech arbenigo mewn bod yn arolygydd peiriannau.
Os oes gennych chi rywfaint o brofiad blaenorol o gyfrifyddiaeth mewn diwydiant arall, gallech wneud cais yn uniongyrchol i gwmni adeiladu i ennill profiad fel arolygydd peiriannau. Gallech chi ddechrau arni fel cynorthwyydd i arolygydd peiriannau mwy profiadol a symud ymlaen wrth i'ch galluoedd wella.
Mae profiad gwaith yn hanfodol er mwyn cael gwaith yn y diwydiant adeiladu. Gallech chi gael hyn yn yr ysgol, neu drwy weithio ar benwythnosau ac yn ystod y gwyliau gyda chwmni neu berthynas sy'n gweithio fel arolygydd peiriannau. Bydd darpar gyflogwyr bob amser yn falch o'ch gweld yn rhestru profiad gwaith ar eich CV.
Dyma rai o'r sgiliau ychwanegol a allai fod o fudd i unrhyw un sy'n ystyried swydd fel arolygydd peiriannau:
Gallu dehongli data
Sgiliau gweinyddol ardderchog.
Beth mae arolygydd peiriannau yn ei wneud?
Fel arolygydd peiriannau, byddwch yn gyfrifol am gydlynu gweithgareddau cyfrifyddu ac adrodd ariannol ynglŷn â'r peiriannau.
Mae swydd arolygydd peiriannau yn cynnwys y dyletswyddau canlynol:
Cau cyfrifon a chreu adroddiadau ariannol
Rheoli rhestrau eiddo
Creu rhagolygon a chyllidebu
Cyfrifo elw ar fuddsoddiadau
Goruchwylio prosesau a chyfrifon mewnol
Cynnig arweiniad ar wella i sicrhau bod peiriannau'n rhedeg yn effeithlon am y gost isaf
Cynnal dadansoddiad misol o dueddiadau a rhagolygon i dynnu sylw at risgiau a chyfleoedd ariannol
Paratoi adroddiadau ariannol ar gyfer uwch-reolwyr.
Faint o gyflog allech chi ei gael fel arolygydd peiriannau?
Mae'r cyflog disgwyliedig i arolygydd peiriannau yn amrywio wrth i chi gael mwy o brofiad.
Gall arolygwyr peiriannau sydd newydd gael eu hyfforddi ennill £20,000 - £25,000
Gall arolygwyr peiriannau gyda pheth brofiad ennill £25,000 - £45,000
Gall uwch arolygwyr peiriannau ennill £45,000 - £65,000.*
Edrychwch ar y swyddi gwag diweddaraf ar gyfer arolygwyr peiriannau:
Fel arolygydd peiriannau, gallech ennill profiad a gweithio tuag at fod yn rheolwr masnachol, neu'n gyfrifydd.
I fod yn gyfrifydd ardystiedig siartredig, gallech gwblhau hyfforddiant drwy Gymdeithas y Cyfrifwyr Ardystiedig Siartredig (ACCA).
Mae'n gyfrifol am y gyllideb ar brosiectau mawr a pharatoi bidiau newydd i ennill busnes, gallwch gael rhagor o wybodaeth am gyfrifoldebau rheolwr masnachol yma.
Mae syrfëwr meintiau yn pennu faint y bydd adeilad yn ei gostio i'w adeiladu ac mae'n gyfrifol am gadw llygad barcud ar gyllid o'r gyllideb gyntaf i'r bil terfynol.
Mae gan bersonél cyfrifyddu a chyllid rôl hollbwysig i'w chwarae ymhob busnes, gan mai hwy sy'n gyfrifol am gadw golwg ar broffidioldeb ac ar yr arian sy'n dod i mewn ac yn mynd allan. Mae amrywiaeth eang o gyfleoedd gyrfaol ar gael yn y maes hwn.
Y rôl hon Arolygydd peiriannau Goruchwylio cyfrifon mewnol a sicrhau bod peiriannau'n rhedeg yn effeithiol am y...
More information - Arolygydd peiriannau
Y rôl hon Rheolwr masnachol Mae'n gyfrifol am y gyllideb ar brosiectau mawr a pharatoi bidiau newydd i ennil...